**Tiszanána község Önkormányzat Képviselő-testületének 17/2015. (XI.30.) önkormányzati rendelete:**Az államháztartáson kívüli forrás átvételére és átadására vonatkozó rendelkezésről.

Tiszanána község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (9) bekezdésében kapott felhatalmazás alapján, Magyarország Alaptörvényének 31. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

(1)   A rendelet hatálya kiterjed mindazon természetes személyekre, az államháztartás körébe nem tartozó jogi  
      személyekre, jogi személyiséggel nem rendelkező szervezetekre, akik részére az önkormányzat pénzeszközt ad               át, vagy akitől pénzeszközt vesz át.

(2)  Nem terjed ki a rendelet hatálya a magánszemélyeknek juttatott segélyekre, ösztöndíjakra, illetve a közfeladat                   ellátására kötött megállapodás keretében átadott pénzeszközökre.

**2.§**

(1)   Az Önkormányzat Képviselő-testülete a költségvetési rendeletben meghatározott előirányzatai terhére, egyedi                   döntéseiben nevesített szervek részére céljelleggel támogatást nyújthat.

(2)   Önkormányzati támogatás nyújtása kérelemre történik, melyet a rendelet 2. számú melléklete tartalmazza. A                     kérelemre történő támogatás nyújtás esetén elsősorban a település érdekében végzett tevékenység támogatására               kell törekedni.

(3)    A Polgármester a költségvetési rendeletben meghatározott polgármesteri keret terhére támogatást nyújthat.

**3.§**

(1)   Az önkormányzat államháztartáson kívüli forrás átvételére jogosult.

(2)   Az államháztartáson kívüli forrás elfogadásáról a Polgármester dönt, melyről a soron következő képviselő-testületi               ülésen tájékoztatást ad a testületnek.

(3)   A támogatás átvételéről meghozott döntés előtt vizsgálni kell a támogatóval megkötendő megállapodás tartalmát,               az átvétel következményeit, az átvétellel esetlegesen felmerülő kiadásokat és a pénzeszköz átvétel                                  következményeit.

(4)  A Polgármester a költségvetés végrehajtásáról szóló beszámolóban tájékoztatja a Képviselő-testületet az előző                évben államháztartáson kívülről átvett pénzeszközök teljesüléséről.

**4. §**

(1)  Az államháztartáson kívüli forrás átvételére és átadására külön megállapodást kell kötni. A forrás összegének                    átvevő részére történő kifizetésére, a megállapodás létrejöttét követően kerülhet sor. A megállapodásformanyomtatványt az 1. számú melléklet tartalmazza.

(2)   A megállapodásnak tartalmaznia kell:

a)a megállapodó felek megnevezését, címét, képviseletében eljáró személyeket,

b)a forrás nyújtásáról döntést,

c)a forrás összegét,

d)a forrás felhasználásának célját,

e)a forrás felhasználásának feltételeit,

f)a pénzügyi teljesítést,

g)a teljesítés ütemezését,

h)a nem cél szerinti felhasználás esetén a visszatérítési kötelezettséget, a visszatérítés időpontját, időtartamát és feltételeit,

i)a pénzügyi elszámolás módját, helyét és idejét,

j)a megállapodásban vállalt kötelezettségek nem teljesítésének következményeit,

k)a forrás felhasználásának határidejét.

(3)   Tiszanána község Önkormányzata a megállapodástól eláll, ha a támogatott valótlan adatot  
               szolgáltatott.

**5. §**

(1)     Az államháztartáson kívüli forrás átadása esetén, a pénzeszközt átvevő az átadott pénzeszközt a                                      megállapodásban meghatározott célra köteles fordítani és annak felhasználásáról köteles elszámolni.

(2)     A pénzügyi elszámolás a támogatási célokkal kapcsolatosan felmerülő költségekről kiállított számlákkal                            év/vagy szabályszerűen kiállított számviteli bizonylattal, és számlaösszesítővel történik.

(3)     A határidőben történő pénzügyi elszámolási kötelezettség elmulasztása esetén az átvevő köteles a pénzeszköz  
         teljes összegét a mindenkor érvényes, a forrás átvételét követő naptól számított jegybanki alapkamat  
         mértékének kétszeresével növelt összegben a tárgyévet követő évben, a megállapodásban meghatározott                          határidőig, de legkésőbb tárgy évet követő év február 15. napjáig visszafizetni.

(4)    A pénzeszköz nem rendeltetésszerű felhasználása esetén az átvevő köteles a nem rendeltetésszerűen                              felhasznált részt a mindenkor érvényes, a felhasználásra nyitva álló határidőt követő naptól számított jegybanki                  alapkamat mértékének kétszeresével növelt összegben a tárgyévet követő évben, a megállapodásban előírt                      határidőig, de legkésőbb  tárgy évet követő év február 15. napjáig visszafizetni.

(5)    Az átvevő köteles a támogatónak bejelenteni és a támogatási szerződés módosítását kezdeményezni, ha a                      számára biztosított pénzeszközt egészben vagy részben nem kívánja felhasználni. Ebben az esetben a fel                        nem használt támogatás összegét a megállapodás módosítását követő 15 napon belül, de legkésőbb a                              felhasználására előírt határidőig köteles kamatmentesen visszafizetni.

**6.§**

A Támogatással kapcsolatos adatok közérdekű adatnak minősülnek, melyre vonatkozóan az Önkormányzatot az irányadó jogszabályokban előírt nyilvántartási és közzétételi kötelezettség terheli.

**7. §**

Az önkormányzat az átadott pénzeszköz felhasználását jogosult és köteles ellenőrizni.

**8. §**

Ez a rendelet a kihirdetését követő napon lép hatályba.

Tiszanána, 2015. november 24.

Dr. Tóth József                                                                                              Dr. Joó István

   polgármester                                                                                                    jegyző

A rendelet kihirdetésre került 2015.november  27-én.